Ordet kommer fra gammelfransk og har samme språkrot som både «grammatikk» og «glamour». Latinsk grammatikk i senmiddelalderen var grunnleggende i undervisiningen på skoler og på universiteter, læreanstalter som var kontrollert av kirken. For det store flertallet av analfabetr ble alle ikke-kirkelige bøker ansett som tvilsomme, magiske eller begge deler. En grammatikk var for både analfabeter og skriftlærde en lærebok i kunsten å kombinere symboler for å skape korrekte setninger. Tilsvarende ble en skyggebok eller grimoire en beskrivelse av et sett magiske symboler og hvordan man skulle sette disse sammen på riktig måte for å oppnå det man ønsket.